אל-מוע'ראקה

אל-מוּעְ'רַ֫אקַה (בערבית: المغراقة) היא עיירה הנמצאת בנפת עזה, כ-6 ק"מ דרום-מערבית לעזה. לפי נתוני הלשכה הפלסטינית המרכזית לסטטיסטיקה העיירה מנתה כ-5,075 תושבים בשנת 2006.

העיירה מכונה גם "בַּיְכֶּת אַבּוּ מִדֵּין" בגלל שרוב תושביה הם בדואים מחמולת אבו מדין, שהיא חלק משבט החנאג'רה.

רוב תושבי השבט אינם צאצאי פליטים פלסטינים, מאחר והם או אבותיהם התגוררו ברצועת עזה עוד לפני 1948.

ביוני 2003, לוחם "שייטת 13" נהרג במהלך פעולה בשכונת אל מוע'רקה, מפיצוץ מטען. לוחם שייטת נוסף נפצע קל. 
מטרת הפעולה הייתה לעצור חוליית מחבלים אשר לטענת גורמי צבא תכננו לבצע פיגוע גדול בציר קרני-נצרים. הכוחות הרגו ארבעה פלסטינים, בהם שניים מבני משפחתו של בכיר מהנדסי המטענים ברצועה עדנאן אל ע'ול, חלקים מגופתו של החייל נשארו בשטח.

הערות שוליים

רצועת עזה: עיירות
נפת עזה